සිය මව සමඟ වැලි ගොඩදමමින් ජීවිතය ගැට ගසා ගැනීමට වෙර දරණ කුඩා දියණියක පිළිබඳව අපට වාර්තා වුණේ පොළොන්නරුව - හිඟුරක්දමන ප්‍රදේශයෙන්.පොළොන්නරුව දිස්ත්‍රික්කයේ - හිඟුරක්දමන ප්‍රදේශයේ පදිංචි දැහැමි නෙත්සරා දියණියගේ පියා කුළි රැකියාවක නිරතව සිට මීට මාස කිහිපයකට පෙරසිදුවූ අනතුරකින් අතේ ඇඟිල්ලක් අහිමිවී තිබෙනවා.48 හැවිරිදි දියවැඩියා රෝගියෙකු ද වන ඇයගේ පියාගේ අසනීප තත්ත්වය සමඟ කිසිවෙකුගෙන් උපකාරයක් නොලැබීමෙන් ඇයට සිය මව සමඟ මින්නේරිය ඔයේ වැලි ගොඩ දැමීමට සිදුව තිබෙනවා.හිඟුරක්දමන මහ විද්‍යාලයේ ඉගෙනුම ලබන දැහැමි නෙත්සරා දියණිය මෙවර 5 ශිෂ්‍යත්ව විභාගයට පෙනී සිටීමට නියමිත අතර, ඇය පවසන්නේ තම අධ්‍යාපන කටයුතු සිදුකර ගෙන යාමට දුරකථනයක් නොමැති බවයි.